تورکیه‌نین خاریجی ایشلر ناظیری مؤلود چاووش اوغلو تورکیه خالقی‌نین اؤلکه دموکراسی‌سینه 15 ژوئیه‌ده ضربه وورماغا چالیشان فتح الله چی ترور تشکیلاتی پارالل دؤولت یاپیلانماسینینا (فئتو/ پ.د.ی) قارشی موفقیتله سینه گردیگینی بیلدیردی.
مؤلود چاووش اوغلونون آمریکانین نیوزویک  ژورنالیندا 15 ژوئیه کودتا جهدی و سونرا باش وئرن پروسئس‌لری عکس ائتدیرن مقاله‌سی درج اولوندو.
چاووش اوغلو یازدیغی مقاله‌ده 15 ژوئیه گئجه‌سی‌نین تورک دموکراسی‌سی اوچون دهشتلی بیر کابوسا چئوریله‌بیله‌جگینی ایفاده ائده‌رک، حربچی‌لرین آراسیندا گیزلنمیش فئتو علاقه‌لی خاین چئوریلیش‌چی‌لرین او گئجه تورکیه پرزیدنتی رجب طیب اردوغانی، آنایاسال قورولوشو و دموکراتیک یول‌لارلا سئچیلمیش حکومتی دئویرمک اوچون قانلی بیر آکسیا کئچیردیک‌لرینی خاطیرلاتدی.
تورک دؤولتی‌نین کارارلیلیغی و خالقی ایله بیرلیکده حرکت ائتمه‌سیله دؤولت چئوریلیشی جهدی‌نین قارشی‌سی‌نین آلیندیغینی یازان چاووش اوغلو تدبیرلرین سیاسی رئوانشیزم ایله دئییل، عکسینه، آنایاسا، قانون وئریجیلیک و اولوسلار آراسی عهده لیکلره اویغون شکیلده گؤرولدوگونو وورغولادی.
فوق العاده وضعیت مسئله‌سینه ده توخونان چاووش اوغلو: "بو قرار فئتویه قارشی آپاریلان مبارزه‌ده ان سرعتلی و تأثیرلی شکیلده حرکت ائتمگی و نورمال شرط‌لره ان قیسا مدتده دؤنمه‌‌یی نظرده توتور. مقصدیمیز فئتو ایله اولان مبارزه‌میزی اوغورلا تاماملاییب، ان قیسا مدتده فوق العاده وضعیت‌دن چیخماق‌دیر" ایفاده‌لرینی ایشلدی.
غرب اؤلکه‌لری‌نین دؤولت چئوریلیشی جهدی مسئله‌سینده تورکیه‌یه کیفایت قدر دستک وئرمدیک‌لرینی وورغولایان خاریجی ایشلر ناظیری: "تورک‌لر و بعضی آوروپا اؤلکه‌لرینده یاشایان تورک دوست‌لاری، تورک دموکراسی‌سینه دستک‌لرینی گؤسترمک اوچون چئوریلیش علیهینه یوروش‌لر ائدرکن موختلیف بهانه‌لرله جدی چتین‌لیک‌لرله اوزلشمه‌لری ده کدرلندیریجی‌دیر. بو پروسئسده خاریجده کی دوست‌لاریمیزدان گؤزلدیگیمیز هم‌رای‌لیک و آنلاییش‌دیر. بو سببله، هر زامان اولدوغو کیمی یاپیجی دیالوق اوچون بوتون کانال‌لاریمیزی آچیق ساخلاییریق" یازیب.
